b'\n_START_ARTICLE_\nErnesto Lecuona\n_START_PARAGRAPH_\nErnesto Lecuona y Casado (6. elokuuta 1895 Guanabacoa, Kuuba \xe2\x80\x93 29. marraskuuta 1963) oli kuubalainen s\xc3\xa4velt\xc3\xa4j\xc3\xa4. H\xc3\xa4net otettiin postuumisti Songwriters Hall of Fameen._NEWLINE_Lecuonan s\xc3\xa4vellyksi\xc3\xa4 ovat muun muassa "Siboney" (Canto Siboney), "Malague\xc3\xb1a" ja "Andaluc\xc3\xada". H\xc3\xa4nen menestyskappaleensa "Always in My Heart" (Siempre en mi Corazon) nimettiin 1942 parhaan laulun Oscar-ehdokkaaksi, mutta se h\xc3\xa4visi kappaleelle "White Christmas". H\xc3\xa4n oli viihdemusiikkia soittavan maineikkaan Lecuona Cuban Boys -yhtyeen j\xc3\xa4sen._NEWLINE_Menestyksen my\xc3\xb6t\xc3\xa4 h\xc3\xa4n oleskeli yh\xc3\xa4 enemm\xc3\xa4n Yhdysvalloissa ja muutti lopullisesti Tampaan Floridaan 1960 Kuuban jouduttua kommunistihallinnon valtaan. H\xc3\xa4n kuoli syd\xc3\xa4nkohtaukseen ollessaan Teneriffalla Kanariansaarilla. H\xc3\xa4net on haudattu New Yorkiin.'